* **Οικονομία, κοινωνία, διοίκηση του Βυζαντινού κράτους, κατά τους αιώνες 9ο-11ο .**
* Οικονομία

Οι καλές καιρικές συνθήκες του 9ου αι. είχαν σαν αποτέλεσμα την αύξηση της παραγωγής προϊόντων και τη μείωση των ασθενειών. Η δημογραφική ανάκαμψη του 9ου αι. οδήγησε στην αστικοποίηση μεγάλου μέρους του πληθυσμού (αύξηση του πληθυσμού των πόλεων) και της οικονομίας (αύξηση των επαγγελμάτων που ασκούνταν στις πόλεις), τον 10ο και 11ο αι..



* Κοινωνία

Οι οικονομικές αλλαγές είχαν την επίδρασή τους στη διαμόρφωση της κοινωνικής πυραμίδας:

Στην κορυφή της κοινωνικής πυραμίδας βρίσκεται ο αυτοκράτορας. Ο **αυτοκράτορας**, εκλεκτός του θεού και προστατευόμενος της θείας Πρόνοιας, είναι η κεφαλή της δημόσιας διοίκησης, αρχηγός του στρατού, ανώτατος δικαστής και μοναδικός νομοθέτης, προστάτης της Εκκλησίας και φύλακας της Ορθοδοξίας. Η εξουσία του περιορίζεται μόνο από τις εντολές της ηθικής και της παράδοσης και δεσμεύεται από τους ισχύοντες νόμους, τους οποίους όμως μπορεί να καταργήσει, εκδίδοντας νέους.

Αυτοκράτορας

1. Ανώτερη τάξη: μεγαλογαιοκτήμονες και αυλική αριστοκρατία\* 2. Μεσαία τάξη: έμποροι, ναυτικοί, βιοτέχνες 3. Ελεύθεροι μικροϊδιοκτήτες\*\*



4. Μικρομεροκαματιάρηδες των πόλεων και πάροικοι στην ύπαιθρο



\*Οι βυζαντινοί αυτοκράτορες δίνουν μάχη ενάντια στην ανώτερη τάξη, η οποία διεκδικεί προνόμια και μεγαλύτερη εξουσία.

\*\* Οι βυζαντινοί αυτοκράτορες προστατεύουν τη μικρή ιδιοκτησία με την εφαρμογή του Αλληλέγγυου φόρου

* Εκκλησία: Το οριστικό Σχίσμα μεταξύ Ανατολικής και Δυτικής Εκκλησίας

Η αιτία του Σχίσματος ήταν η διεκδίκηση της πρωτοκαθεδρίας στον χριστιανικό κόσμο από τους δύο θρησκευτικούς ηγέτες (Πάπα και Πατριάρχη).

* **Η οικονομική, κοινωνική στρατιωτική και πολιτική κατάσταση της Βυζαντινής αυτοκρατορίας τον 11ο αι.**
* Οικονομία: οδηγείται μέχρι τα μέσα του 11ου αι. σε πτώχευση. Είχαν προηγηθεί η παρακάτω λανθασμένες οικονομικές ενέργειες:
* υποτίμηση του νομίσματος
* μείωση των εσόδων, καθώς: καταργήθηκε ο αλληλέγγυος φόρος
* καταργήθηκε η φορολόγηση των δυνατών
* συρρικνώθηκε η τάξη των ελεύθερων καλλιεργητών
* εκμισθώθηκαν υπηρεσίες του κράτους από τους δυνατούς (η είσπραξη φόρων), εξαγοράζονται αξιώματα
* αυξάνονται οι αυλικές δαπάνες και οι οικονομικές παροχές προς Εκκλησία, γειτονικούς λαούς, αυλικούς αξιωματούχους
* Στρατιωτικά:
* Η τάξη των ελεύθερων γεωργών, η οποία επάνδρωνε τον θεματικό στρατό συρρικνώνεται και μειώνεται η δύναμη των στρατευσίμων
* Οι δαπάνες για το στρατό μειώνονται συνεχώς
* Η στρατιωτική θητεία εξαγοράζεται και ο στρατός γίνεται μισθοφορικός
* Οι δυνατοί, προκειμένου να υπηρετήσουν στον στρατό παίρνουν ως αντάλλαγμα ή το δικαίωμα είσπραξης φόρων ή εκτάσεις γης που ονομάζονται πρόνοιες (τέλος 11ου- αρχές 12ου  αι ).
* Νέοι κίνδυνοι εμφανίζονται στα ανατολικά σύνορα, οι Σελτζούκοι Τούρκοι, και στα δυτικά σύνορα, οι Νορμανδοί. Τους εχθρούς αυτούς ο βυζαντινός στρατός αδυνατεί να αντιμετωπίσει και γι’ αυτό χάνει διαρκώς εδάφη.
* Κοινωνία

Οι ελεύθεροι ιδιοκτήτες αναγκάζονται να πληρώνουν διαρκώς φόρους και να δουλεύουν σε δημόσια έργα χωρίς να πληρώνονται

Οι δυνατοί ενσωματώνουν στις ιδιοκτησίες τους τις μικρές ιδιοκτησίες των ελεύθερων ιδιοκτητών. Οι ελεύθεροι ιδιοκτήτες διαρκώς μειώνονται και πολλοί από αυτούς γίνονται πάροικοι.

Σημειώνονται εξεγέρσεις των φτωχών κατοίκων των πόλεων, λόγω της μεγάλης αύξησης των τιμών

* Πολιτική:

Ο αγώνας κατά των δυνατών σταδιακά υποχωρεί. Οι αυλικοί αριστοκράτες ανταγωνίζονται τους στρατιωτικούς αριστοκράτες για το ποιοι θα αναδείξουν αυτοκράτορα της αρεσκείας τους, ενώ ολοένα η Εκκλησία παίζει πιο σημαντικό ρόλο στα κοσμικά πράγματα.